Den unge tysker var alvorligt tilskadekommen efter solouheldet på Bygholmvejlevej vest for Fjerritslev, og lægerne kunne konstatere både brækket hofte, punktering af begge lunger, brud på ryggen og brækket kæbe. Nu liggen manden i koma på Aalborg sygehus. Det fortæller vagtchef Heine Hansen hos Nordjyllands Politi Familien til den blot 18-årige mand er kontaktet og er på vej til Aalborg. Det var en lastbilchauffør, der tirsdag morgen 05.13 kontaktede Nordjyllans Politi, fordi han passerede den forulykkede bil. Indsatslederen ved Beredskab Jammerbugt, der blev kaldt ud til ulykken, fortalte, at forenden på den forulykkkede bil manglede. Han vurderede, at den formentlig var på bunden af et afvandingsbassin, der ligger nord for Bygholmvejlevej. For godt et år siden skete en voldsom ulykke på samme sted . Her omkom en 73-årig kvinde ved døden, efter at hun sammen med sin mand var forulykket og i deres bil var landet på taget i afvandingsbassinet.

Referat:
Den 18-årige tysker, der i går kom alvorligt til skade efter en soloulykke vest for Fjerritslev, ligger nu i koma.